Die grootste ja-woord ooit! | Maroela Media
'n Man van Tokyo se naam is in die Guinness-wêreldrekordboek opgeteken vir die grootste GPS-tekening ooit.
Dié huweliksaanbod het ses maande se langpadreis, Google Earth, GPS en baie toewyding geneem om te voltooi.
Yasushi "Yassan" Takahashi se ongelooflike storie, wat Google Donderdagoggend op sy Twitter-blad gedeel het, het vinnig opslae gemaak op sosiale media.
Yassan het al in 2008 geweet hy wil sy meisie, Natsuki, vra om te trou. Hy skep al ongeveer 10 jaar lank kuns met Google Earth en Street View en het besluit om dit by sy groot vraag in te sluit.
GPS-kuns is 'n digitale tekening op grootskaal deur met 'n GPS-toestel te reis op 'n voorafbepaalde roete, verduidelik Google. Wanneer die roete dan op Google Earth gelaai word, is die tekening duidelik.
Yassan het 'n yslike "Marry Me" met boonop 'n hartjie daarby oor die kaart van Japan geteken.
Hy het sy werk bedank en 'n roete van Hokkaido na die kusgebied van Kagoshima beplan. Ná ses maande op die pad het hy meer as 7 000 km afgelê om die huweliksaanbod uit te lê.
Natsuki het natuurlik "ja" gesê! "Dit was 'n groot verrassing," het sy aan die South China Morning Post gesê. "Ek voel geliefd!"
Hierdie is verseker die grootste 'vra-woord', maar waar is die ja-woord?
Oulik! hy baie lief vir haar dit cool
Ai toggie 7000km in 6 maande ongeveer 36km n dag en sy werk bedank lol! Dit kan gedoen word op n rekenaar in n paar minute!
Wonder of hy al gehoor het van Photoshop?
As hy werklik so lief vir haar is, kon hy die rit om die aardbol aangepak het, en dan net gehoop het sy is nog daar teen die tyd wat hy weer by die huis aankom.